大蜀皇帝壽春節進堯銘舜頌二首 舜頌
作者：貫休
朝代：唐

paragraphs: 高高歷山，有黍有粟。
皇皇大舜，合堯玄德。
五典克從，四門伊穆。
大道將行，天下爲公。
臨下有赫，選賢用能。
吾皇則之，無斁無逸。
綏厥品彙，光光得一。
千輻臨頂，十在隨蹕。
大哉大同，爲光爲龍。
吾皇則之，聖謀隆隆。
納隍孜孜，攷攷切切。
六宗是禋，五瑞斯列。
排麟環鳳，披香立雪。
四夷納賮，九圍有截。
昔救世師，降生竺乾。
壽春亦然，萬年萬年。